  Анжелика Тихонова корреспондент Удмуртиысь спорт амалэн ветлӥсьёс командаос пӧлын Россилэн чемпионатаз но огъяросси ӵошатсконъёсын ньыль медаль утӥзы. Со сярысь элькунысь спортъя дасяськонъя центрлэн «ВКонтакте» мерлыко вотэсысь бамаз ивортӥзы. Спортсменъёс 35 но 20 иськеме ӝог ветлонын нюръяськизы Воргоронъёс пӧлын 20 иськеме ӵошатсконын Сергей Широбоков (туспуктэмын - ред.) (Шаркан ёрос) кыкетӥ луиз.  Егитъёс пӧлын 20 иськемын Антон Курбатов (Шаркан ёрос) вормиз, кыкетӥ Александр Гарин (Сарапул ёрос) вуиз. Нылкышноос пӧлын 35 иськемын Анастасия Калашникова (Ижкар) куинетӥ луиз. Пусъём, Сергей Широбоков, Александр Гарин но Анастасия Калашникова Удмуртия понна сяна, Мордовия понна но бызьыло.  Тодэ вайытом, 2017-тӥ арын 18 аресъем Сергей Широбоков Лондонын дуннелэн чемпионатаз 20 иськеме ӝог ветлонын азвесь медаль утӥз.   Удмуртиын капчи атлетикая дуннелэсь вице-чемпионзэ Сергей Широбоковез пумитазы Тегъёс: Спорт Сочи Удмуртия Россия капчиатлетика  